義牯
作者：釋德洪
朝代：宋

paragraphs: 快山山淺亦有虎，時時妥尾過行路。
一豎地坐牧兩牯，以箠捶地不知顧。
虎搏豎如鷹搦兔，兩牯來奔虎棄去。
回往荷庠挨老樹，牯相喘視同守護。
虎竟不能得此豎，豎雖不救牯無負。
一村囂傳共鳴鼓，而虎已逃不知處。
嗟乎異哉兩大武，高義可與貫高伍。
令走仁義名好古，臨事真情乃愧汝。
此事可信文公語，爲君落筆敏風雨。